CELEX: 62021CB0087
Language: mt
Date: 2021-10-14 00:00:00
Title: Kawża C-87/21: Digriet tal-Qorti tal-Ġustizzja (Is-Sitt Awla) tal-14 ta’ Ottubru 2021 (talba għal deċiżjoni preliminari tal-Curtea de Apel Cluj – ir-Rumanija) – NSV, NM vs BT (Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Protezzjoni tal-konsumaturi – Direttiva 93/13/KEE – Klawżoli inġusti fil-kuntratti konklużi mal-konsumaturi – Kamp ta’ applikazzjoni – Artikolu 1(2) – Klawżoli kuntrattwali li jirriflettu liġijiet u regolament imperattivi – Kuntratti ta’ self f’munita barranija – Klawżoli dwar ir-riskju tas-suq tal-muniti barranin li jinkludu dispożizzjoni supplettiva tad-dritt nazzjonali – Ksur allegat tal-obbligu ta’ informazzjoni li jaqa’ fuq l-istituzzjoni bankarja li ssellef – Rekwiżit ta’ bona fide – Eżami mill-qorti nazzjonali li għandu jsir bi prijorità fir-rigward tal-Artikolu 1(2) tad-Direttiva 93/13)

7.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 64/4
            
         
      Digriet tal-Qorti tal-Ġustizzja (Is-Sitt Awla) tal-14 ta’ Ottubru 2021 (talba għal deċiżjoni preliminari tal-Curtea de Apel Cluj – ir-Rumanija) – NSV, NM vs BT
      (Kawża C-87/21) (1)
      
      (Rinviju għal deċiżjoni preliminari - Artikolu 99 tar-Regoli tal-Proċedura tal-Qorti tal-Ġustizzja - Protezzjoni tal-konsumaturi - Direttiva 93/13/KEE - Klawżoli inġusti fil-kuntratti konklużi mal-konsumaturi - Kamp ta’ applikazzjoni - Artikolu 1(2) - Klawżoli kuntrattwali li jirriflettu liġijiet u regolament imperattivi - Kuntratti ta’ self f’munita barranija - Klawżoli dwar ir-riskju tas-suq tal-muniti barranin li jinkludu dispożizzjoni supplettiva tad-dritt nazzjonali - Ksur allegat tal-obbligu ta’ informazzjoni li jaqa’ fuq l-istituzzjoni bankarja li ssellef - Rekwiżit ta’ bona fide - Eżami mill-qorti nazzjonali li għandu jsir bi prijorità fir-rigward tal-Artikolu 1(2) tad-Direttiva 93/13)
      (2022/C 64/05)
      Lingwa tal-kawża: ir-Rumen
      
         Qorti tar-rinviju
      
      Curtea de Apel Cluj
      
         Partijiet fil-kawża prinċipali
      
      
         Rikorrenti: NSV, NM
      
         Konvenut: BT
      
         Dispożittiv
      
      L-Artikolu 1(2) tad-Direttiva tal-Kunsill 93/13/KEE tal-5 ta’ April 1993 dwar klawżoli inġusti f’kuntratti mal-konsumatur għandu jiġi interpretat fis-sens li klawżola inkluża f’kuntratt ta’ self f’munita barranija konkluż bejn konsumatur u bejjiegħ jew fornitur, li tirrifletti dispożizzjoni tad-dritt nazzjonali ta’ natura supplettiva, ma taqax fil-kamp ta’ applikazzjoni ta’ din id-direttiva, anki jekk:
      
                  —
               
               
                  din id-dispożizzjoni tad-dritt nazzjonali ma kinitx is-suġġett ta’ evalwazzjoni mil-leġiżlatur nazzjonali, bil-għan li jiġi stabbilit bilanċ bejn l-interessi tal-konsumatur u tal-bejjiegħ jew tal-fornitur, fil-kuntest speċifiku ta’ kuntratti ta’ self bankarju konklużi mal-konsumaturi;
               
            
                  —
               
               
                  il-bejjiegħ jew il-fornitur ikun inkluda din il-klawżola fil-kuntratt ikkonċernat mingħajr ma wettaq l-obbligu tiegħu ta’ informazzjoni u ta’ trasparenza;
               
            
                  —
               
               
                  hemm indikazzjonijiet li jippermettu li jiġi kkunsidrat li l-bejjiegħ jew il-fornitur ikkonċernat inkluda l-imsemmija klawżola f’dan il-kuntratt billi aġixxa b’mala fide, peress li dan il-bejjiegħ jew il-fornitur ma setgħax ma jkunx jaf li l-applikazzjoni tal-istess klawżola setgħat toħloq, għad-detriment tal-konsumatur, żbilanċ sinjifikattiv bejn id-drittijiet u l-obbligi tal-partijiet għall-imsemmi kuntratt.
               
            
         (1)  ĠU C 206, 31.5.2021.